19. ΑΠΟΦΑΣΙΣ ΥΠΟΥΡΓΟΥ ΕΣΩΤΕΡΙΚΩΝ Αριθ. 69390 της 23/25 Οκτ. 1952 Περί χορηγήσεως εις τα κόμματα του προς κατασκευήν ψηφοδελτίων απαιτουμένου χάρτου. (Βλ. ήδη την υπ’ αριθ. 80265/1974, κατωτ.αριθ. 50, απόφασιν). 1.Ζ.α.19 Εκλογή Βουλευτών - Ευρωβουλευτών Η αίτησις υποβάλλεται εις το Υπουργείον Εσωτερικών υπό του Αρχηγού του Κόμματος ή της Διευθυνούσης αυτό Επιτροπής ή υπό ειδικού αντιπροσώπου διοριζομένου προς τούτο δι’ εγγράφου δηλώσεως του αρχηγού του Κόμματος ή της Διευθυνούσης Επιτροπής και προκειμένου περί συνασπισμού Κομμάτων υπό των Αρχηγών των Κομμάτων τούτων ή Διευθυνουσών Επιτροπών ή ειδικού αντιπροσώπου αυτών. Εν τη αιτήσει ορίζεται και ο εκπρόσωπος ο εξουσιοδοτημένος εις παραλαβήν του χάρτου. Μετά της αιτήσεως συνυποβάλλονται: α) Πίναξ των εκλογικών περιφερειών εις τας οποίας ανεκηρύχθησαν συνδυασμοί του Κόμματος ή του συνασπισμού Κομμάτων και β) αντίγραφα των περί ανακηρύξεως των συνδυασμών δικαστικών αποφάσεων. 4.Κατά παρέκκλισιν των διατάξεων της προηγουμένης παραγράφου, δύναται να χορηγηθή χάρτης και προ της ανακηρύξεως των συνδυασμών, επί τη βάσει υπευθύνου δηλώσεως του Αρχηγού του Κόμματος ή της Διευθυνούσης Επιτροπής, προκειμένου δε περί συνασπισμού κομμάτων των αρχηγών των Κομμάτων ή της διευθυνούσης τον συνασπισμόν Επιτροπής περί των εκλογικών περιφερειών εις ας θέλουν δηλωθή συνδυασμοί του Κόμματος ή του συνασπισμού Κομμάτων. 5.Επί τη βάσει διαταγών ημών, οριζουσών το δικαιούχον Κόμμα και την χορηγητέαν ποσότητα χάρτου, παραλαμβάνεται υπό του προς τούτο εξουσιοδοτημένου εκπροσώπου του Κόμματος ή συνασπισμού Κομμάτων η ποσότης του χάρτου εκ της αποθήκης του Υπουργείου επί αποδείξει. 